laion/Wikipedia-Exotic huggingface dataset:
কিউআর কোড

কিউআর কোড, (কুইক রেসপন্স কোড থেকে সংক্ষিপ্ত) হলো সর্বপ্রথম জাপানে স্বয়ংচালিত শিল্পের জন্য পরিকল্পিত ম্যাট্রিক্স বারকোড (বা দ্বিমাত্রিক বারকোড) ধরনের একটি ট্রেডমার্ক। বারকোড হল মেশিনে পাঠযোগ্য অপটিক্যাল লেবেল যা এতে সংযুক্ত উপাত্ত সম্পর্কে তথ্য ধারণ করে থাকে। একটি কিউআর কোড দক্ষতার সাথে তথ্য ধারণ করার জন্য চারটি মানদন্ডে (নিউমেরিক, আলফানিউমেরিক, বাইট/বাইনারি, এবং কাঞ্জি) এনকোডিং মোড ব্যবহার করে, যেখানে এক্সটেনশন ব্যবহার করা যেতে পারে। কিউআর কোড হিসাবে তথ্য এনকোডিং আবরণের বিভিন্ন মানদণ্ড রয়েছে: অক্টোবর ১৯৯৭ – এআইএম (অ্যাসোসিয়েশন ফর অটোমেটিক আইডেন্টিপিকেশন অ্য্ন্ড মবিলিটি বা স্বয়ংক্রিয় সনাক্তকরণ এবং গতিশীলতা অ্যাসোসিয়েশন) আন্তর্জাতিক জানুয়ারি ১৯৯৯ – জেআইএস এক্স ০৫১০ জুন ২০০০ – আইএসও/আইইসি ১৮০০৪:২০০০ তথ্য প্রযুক্তি – স্বয়ংক্রিয় সনাক্তকরণ এবং উপাত্ত ক্যাপচার কৌশল – বার কোড সিম্বলজি – কিউআর কোড (বর্তমানে অপসারিত) কিউআর কোড মডেল ১ এবং ২ চিহ্ন সংজ্ঞায়িত করার জন্য ব্যবহৃত। ১ সেপ্টেম্বর ২০০৬ – আইএসও/আইইসি ১৮০০৪:২০০৬ তথ্য প্রযুক্তি – স্বয়ংক্রিয় সনাক্তকরণ এবং তথ্য ক্যাপচার কৌশল – কিউআর কোড ২০০৫ বার কোড সিম্বলজি নির্দিষ্টকরণ কিউআর কোড ২০০৫ সংজ্ঞায়িত করতে, কিউআর কোড মডেল ২. নথি একটি এক্সটেনশন কিউআর কোড মডেল ১ চিহ্ন কীভাবে পড়তে হয় তা নির্দিষ্ট করে না। এখানে কিছু নমুনা কিউআর কোড চিহ্ন দেয়া হল: সংস্করণ ১ (২১×২১)। বিষয়বস্তু: "ভার১" সংস্করণ ২ (২৫×২৫)। বিষয়বস্তু: "সংস্করণ ২" সংস্করণ ৩ (২৯×২৯)। বিষয়বস্তু: "সংস্করণ ৩ কিউআর কোড" সংস্করণ ৪ (৩৩×৩৩)। বিষয়বস্তু: "সংস্করণ ৪ কিউআর কোড, ৫০ অক্ষর পর্যন্ত" সংস্করণ ১০ (৫৭×৫৭)। সংস্করণ ২৫ (১১৭×১১৭ তেকে ৬৪০x৬৪০ পর্যন্ত বৃদ্ধি) সংস্করণ ৪০ (১৭৭×১৭৭)। নিচের চিত্রসমূহ কিউআর কোড সম্পর্কে আরও বিস্তারিত তথ্য প্রদান করে। ১ — ভূমিকা ২ — গঠন ৩ — বিন্যাস এবং এনকোডিং ৪ — স্তর এবং মুখোশ ৫ — প্রোটোকল মাইক্রো কিউআর কোডের উদাহরণ মাইক্রো কিউআর কোড কার্যকরী অঞ্চল মডেল ১ কিউআর কোডের উদাহরণ মডেল ১ কিউআর কোড কার্যকরী অঞ্চল "QR Code features" (ইংরেজি ভাষায়)। Denso-Wave। সেপ্টেম্বর ১৫, ২০১২। Archived from the original on ১৫ সেপ্টেম্বর ২০১২। সংগ্রহের তারিখ জুন ৪, ২০১৫। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "QR Code Standardization"। QR Code.com। Denso-Wave। ১৫ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ জুন ৪, ২০১৫।  "AIM Global Online Store"। Aimglobal.org। ১৫ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ জুন ৪, ২০১৫।  BS ISO/IEC 18004:2006. Information technology. Automatic identification and data capture techniques. Bar code symbology. QR Code (ইংরেজি ভাষায়)। Geneva: ISO/IEC। ২০০০। পৃষ্ঠা 114।  BS ISO/IEC 18004:2006. Information technology. Automatic identification and data capture techniques. QR Code 2005 bar code symbology specification (ইংরেজি ভাষায়)। লন্ডন: BSI। ২০০৭। পৃষ্ঠা ১২৬। আইএসবিএন 978-0-580-67368-9। ২২ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ৪ জুন ২০১৫।  উইকিমিডিয়া কমন্সে কিউআর কোড সংক্রান্ত মিডিয়া রয়েছে। দাপ্তরিক ওয়েবসাইট Reed Solomon Codes for Coders – উইকিবিশ্ববিদ্যালয়ে একটি বিশদ টিউটোরিয়াল, যাতে QR কোডের গঠন এবং উপাত্ত এনকোডিংয়ে রিড-সলোমন কোডের ব্যবহার উভয় সম্পর্কে আলোচনা আছে। (ইংরেজি) J. D. Biersdorfer (২ মার্চ ২০১১)। "Q&A: how to Make a Quick Response Code" (ইংরেজি ভাষায়)। দ্য নিউ ইয়র্ক টাইমস। সংগ্রহের তারিখ ১১ ডিসেম্বর ২০১২।  একটি ইউআরএল কিউআর কোডে রূপান্তরকরণের তথ্য।
ভোলা পৌরসভা

ভোলা পৌরসভা বাংলাদেশের ভোলা জেলার একটি নগরভিত্তিক স্থানীয় সরকার সংস্থা। ১৯২০ সালে পৌরসভাটি প্রতিষ্ঠিত হয়। এটি একটি ‘‘ক’’ শ্রেনীর পৌরসভা। ১৯২০ সালের ১০ অক্টোবর ভোলা পৌরসভা প্রতিষ্ঠিত হয়। ভোলা পৌরসভার আয়তন ৩১.৪৮ বর্গ কিলোমিটার। এর উত্তরে বাপ্তা ও ধনিয়া ইউনিয়ন, দক্ষিণে বাপ্তা ও আলীনগর ইউনয়ন, পূর্বে শিবপুর ইউনিয়ন এবং পশ্চিমে বাপ্তা ইউনিয়ন অবস্থিত। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম ভোলা সদর থানার আওতাধীন। এটি জাতীয় সংসদের ১১৫নং নির্বাচনী এলাকা ভোলা-১ এর অংশ। ২০১১ সালের আদমশুমারি অনুযায়ী ভোলা পৌরসভার মোট জনসংখ্যা ৪৭,৪৭৭ জন। এর মধ্যে পুরুষ ২৪,৪৯৩ জন এবং মহিলা ২২,৯৮৪ জন। মোট পরিবার ৯,৬৩৫টি। ২০১১ সালের আদমশুমারি অনুযায়ী ভোলা পৌরসভার সাক্ষরতার হার ৭৬%। মোহাম্মদ মনিরুজ্জামান, মেয়র, (কার্যকাল ২৮/০২/২০১১ - বর্তমান) বীরশ্রেষ্ঠ মোস্তফা কামাল যাদুঘর তেতুলিয়া নদী "ভোলা পৌরসভার মেয়র"। বাংলাদেশ জাতীয় তথ্য বাতায়ন। ৪ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ৪ জুন ২০১৫।  "রাজশাহী, রংপুর, খুলনা,ও বরিশাল বিভাগের বিজয়ী মেয়র প্রার্থীদের তালিকা"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩ জুন ২০১৫।  "এক নজরে ভোলা পৌরসভা"। www.paurainfo.gov.bd। সংগ্রহের তারিখ ৪ জুন ২০১৫। [স্থায়ীভাবে অকার্যকর সংযোগ] "পৌরসভার তালিকা" (পিডিএফ)। স্থানীয় সরকার বিভাগ। সংগ্রহের তারিখ ৩ জুন ২০১৫। [স্থায়ীভাবে অকার্যকর সংযোগ] "ভোলা পৌরসভা সম্পর্কে তথ্য"। www.paurainfo.gov.bd। সংগ্রহের তারিখ ৪ জুন ২০১৫। [স্থায়ীভাবে অকার্যকর সংযোগ] "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৮ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
জৈমিনীয় উপনিষদ্‌ ব্রাহ্মণ

জৈমিনীয় উপনিষদ্‌ ব্রাহ্মণ (সংস্কৃত: जैमिनीय उपनिषद्-ब्राह्मण) বা তলবকার উপনিষদ্‌ ব্রাহ্মণ (সংস্কৃত: तलवकार उपनिषद्-ब्राह्मण) হল একটি বৈদিক ধর্মগ্রন্থ। এটি সামবেদের জৈমিনীয় বা তলবকার শাখার সঙ্গে যুক্ত। এটিকে একটি আরণ্যক হিসেবে গণ্য করা হয়। এই গ্রন্থের একটি অংশ কেন উপনিষদ্‌ নামে পরিচিত। বৃহদারণ্যক উপনিষদ্‌ ও ছান্দোগ্য উপনিষদের মতো এই গ্রন্থেরও রচনাকাল বৈদিক সংস্কৃতের ব্রাহ্মণ পর্যায়। যা খ্রিস্টপূর্ব ৬ষ্ঠ শতাব্দীর পূর্ববর্তী। ১৮৯৬ সালে এই গ্রন্থের প্রথম মুদ্রিত সংস্করণটি প্রকাশিত হয়। এই সংস্করণটি সম্পাদনা করেছিলেন হানস ওরটেল। এই সংস্করণে তিনি এই গ্রন্থের একটি ইংরেজি অনুবাদও প্রকাশ করেহচিলেন। বইটি প্রকাশিত হয়েছিল জার্নাল অফ দি আমেরিকান ওরিয়েন্টাল সোসাইটিতে। জৈমিনীয় উপনিষদ্‌ ব্রাহ্মণ ও জৈমিনীয় ব্রাহ্মণ এক বই নয়। দ্বিতীয় গ্রন্থটি সামবেদের জৈমিনীয় শাখার প্রকৃত ব্রাহ্মণ। ব্রাহ্মণ Rapson, E. J. (ed.) (১৯২২)। The Cambridge History of India। Vol.I: Ancient India। Cambridge: Cambridge University Press। পৃষ্ঠা 116। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) Sri Aurobindo, The Upanishads [১]. Sri Aurobindo Ashram, Pondicherry. 1972.
২০১৫ অস্ট্রেলিয়া ক্রিকেট দলের ওয়েস্ট ইন্ডিজ সফর

অস্ট্রেলিয়া ক্রিকেট দল পূর্ব-নির্ধারিত সময়সূচী মোতাবেক ২৭ মে থেকে ১৫ জুন, ২০১৫ তারিখ পর্যন্ত ওয়েস্ট ইন্ডিজ সফর করে। এ সফরে সফরকারী দল ওয়েস্ট ইন্ডিজ ক্রিকেট দলের বিপক্ষে একটি প্রথম-শ্রেণীর প্রস্তুতিমূলক খেলাসহ দু’টি টেস্ট খেলায় অংশগ্রহণ করে। ৮ এপ্রিল, ২০১৫ তারিখে ওয়েস্ট ইন্ডিজ ক্রিকেট বোর্ড তাদের নিজেদের স্বার্থে দুই টেস্ট আয়োজনের জন্য দুই দিন পিছিয়ে দেয়। অস্ট্রেলিয়া ২-ম্যাচের টেস্ট সিরিজ ২-০ তে জয়লাভ করে ও ফ্রাঙ্ক ওরেল ট্রফি ধরে রাখে। ৩১ মার্চ, ২০১৫ তারিখে অস্ট্রেলিয়া দলের সদস্যদের নামের তালিকা ঘোষণা করা হয়। ক্যাপবিহীন অবস্থায় স্পিনার ফাহাদ আহমেদ, উইকেট-কিপার পিটার নেভিল ও ব্যাটসম্যান এ্যাডাম ভোজেস - এ তিনজনকে দলে অন্তর্ভুক্ত করা হয়। ২৪ মে, ২০১৫ তারিখে ওয়েস্ট ইন্ডিজ দলের প্রাথমিক তালিকা প্রকাশিত হয়। ১২-সদস্যের প্রাথমিক দলে শিবনারায়ণ চন্দরপলকে অন্তর্ভুক্ত করা হয়নি। ব্রায়ান লারা এ সিদ্ধান্তের সমালোচনা করেন। কিন্তু, সাবেক ফাস্ট বোলার মাইকেল হোল্ডিংয়ের মতে, ‘আমি মনে করি না যে, ক্রিকেটারগণ শুধুমাত্র সিরিজ থেকে বিদায় নেয়ার জন্য অংশগ্রহণ করেন না।’ ৩০ মে চন্দরপলকে বাদ দিয়ে চূড়ান্ত তালিকা ঘোষণা করা হয়। বোর্ড একাদশ টসে জয়ী হয়ে ব্যাটিংয়ের সিদ্ধান্ত নেয়। ওয়েস্ট ইন্ডিজ টসে জয়ী হয়ে ব্যাটিংয়ের সিদ্ধান্ত নেয়। ওয়েস্ট ইন্ডিজের পক্ষে শেন ডোরিচ ও অস্ট্রেলিয়ার পক্ষে এ্যাডাম ভোজেসের টেস্ট অভিষেক ঘটে। টেস্ট ক্রিকেট অভিষেকে সর্বাপেক্ষা বয়োজ্যেষ্ঠ ক্রিকেটার হিসেবে এ্যাডাম ভোজেস সেঞ্চুরি করেন। অস্ট্রেলিয়া ১-০ ব্যবধানে সিরিজে এগিয়ে। ওয়েস্ট ইন্ডিজ টসে জয়ী হয়ে ফিল্ডিং করার সিদ্ধান্ত নেয়। ওয়েস্ট ইন্ডিজের হয়ে রাজেন্দ্র চন্দ্রিকা’র টেস্ট অভিষেক হয়। স্টিভ স্মিথ টেস্টে তার সর্বোচ্চ স্কোর করেন। জেরোমি টেলর টেস্টে তার সেরা বোলিং করেন। "Australia tour of West Indies, 2015"। ক্রিকইনফো (ইংরেজি ভাষায়)। সংগ্রহের তারিখ ১১ জানুয়ারি ২০১৫।  "WICB reschedules Australia Tests"। ক্রিকইনফো (ইংরেজি ভাষায়)। সংগ্রহের তারিখ ৯ এপ্রিল ২০১৫।  "Ashes 2015: Australia announce squad to tour England" (ইংরেজি ভাষায়)। বিবিসি স্পোর্ট। ৩১ মার্চ ২০১৫। সংগ্রহের তারিখ ৩১ মার্চ ২০১৫।  "Chanderpaul excluded from WI training squad"। ইএসপিএনক্রিকইনফো (ইংরেজি ভাষায়)। সংগ্রহের তারিখ ২৭ মে ২০১৫।  "Chanderpaul has earned farewell series - Lara"। ইএসপিএনক্রিকইনফো (ইংরেজি ভাষায়)। সংগ্রহের তারিখ ২৭ মে ২০১৫।  "Chanderpaul no longer good enough to play for West Indies - Holding"। ইএসপিএনক্রিকইনফো (ইংরেজি ভাষায়)। সংগ্রহের তারিখ ২৮ মে ২০১৫।  "Chanderpaul dropped from West Indies squad"। ইএসপিএনক্রিকইনফো (ইংরেজি ভাষায়)। সংগ্রহের তারিখ ৩০ মে ২০১৫।  "Voges' debut hundred builds Australia's lead"। ইএসপিএনক্রিকইনফো (ইংরেজি ভাষায়)। সংগ্রহের তারিখ ৪ জুন ২০১৫।  "Smith and Lyon strengthen Australia's grip"। ইএসপিএনক্রিকইনফো (ইংরেজি ভাষায়)। সংগ্রহের তারিখ ১৩ জুন ২০১৫।  ইএসপিএন ক্রিকইনফোতে সিরিজের পাতা
গোপথ ব্রাহ্মণ

গোপথ ব্রাহ্মণ (সংস্কৃত: गोपथ ब्राह्मण, Gopatha Brāhmaṇa) হল অথর্ববেদের সঙ্গে যুক্ত একমাত্র ব্রাহ্মণ। এই গ্রন্থটি অথর্ববেদের শৌনক ও পৈপ্পলাদ উভয় শাখার সঙ্গে যুক্ত। এটি এবং সামবেদের একটি ক্ষুদ্রকায় ব্রাহ্মণ বৈদিক সাহিত্যের সাম্প্রতিকতম ব্রাহ্মণ। গোপথ ব্রাহ্মণ দুটি ভাগে বিভক্ত। যথা: পূর্বভাগ বা পূর্ব ব্রাহ্মণ এবং উত্তরভাগ বা উত্তর ব্রাহ্মণ। পূর্বভাগে পাঁচটি এবং উত্তরভাগে ছয়টি প্রপাঠক রয়েছে। প্রপাঠকগুলি আবার কাণ্ডিকে বিভক্ত। পূর্বভাগে মোট ১৩৫টি কাণ্ডিক এবং উত্তরভাগে ১২৩টি কাণ্ডিক আছে। গোপথ ব্রাহ্মণের প্রথম মুদ্রিত সংস্করণটি সম্পাদনা করেন রাজেন্দ্রলাল মিত্র ও হরচন্দ্র বিদ্যাভূষণ। ১৮৭২ সালে বিবলিওথিকা ইন্ডিকা সিরিজের অংশ হিসেবে (সংখ্যা ২১৫ ও ২৫২) এটি এশিয়াটিক সোসাইটি কলকাতা থেকে প্রকাশিত হয়। এই সংস্করণে প্রচুর ছাপার ভুল ছিল। ব্লুমফিল্ড এটিকে ‘সম্পাদকীয় ভ্রান্তির অপূর্ব নিদর্শন’ হিসেবে ব্যাখ্যা করেন। পরবর্তী মুদ্রিত সংস্করণটি সম্পাদনা করেন জীবানন্দ বিদ্যাসাগর। এটি ১৮৯১ সালে কলকাতা থেকে প্রকাশিত হয়। এটি এশিয়াটিক সোসাইটির পূর্ববর্তী সংস্করণটির প্রায় সমতুল্য ছিল। ওলন্দাজ গবেষক ড্যুক গাস্ট্রা ১৯১৯ সালে লেইডেন থেকে একটি পূর্ণাঙ্গ জার্মান মুখবন্ধ সহ সমালোচনামূলক সংস্করণ প্রকাশ করেন। এটি ছয়টি পাণ্ডুলিপির ভিত্তিতে মুদ্রিত হয়েছিল। পণ্ডিত ক্ষেমকরণদাস ত্রিবেদী ১৯২৪ সালে এলাহাবাদ থেকে হিন্দি অনুবাদ ও সংস্কৃত টীকা সহ একটি সংস্করণ প্রকাশ করেন। ১৯৭৭ সালে এলাহাবাদ থেকেই এটির দ্বিতীয় সংস্করণ প্রকাশিত হয়। এটি এশিয়াটিক সোসাইটি ও বিদ্যাসাগরের সংস্করণের ভিত্তিতে মুদ্রিত হয়েছিল। ১৯৮০ সালে বিজয়পাল বিদ্যাবারিধি এই বইটির একটি সংস্করণ প্রকাশ করেন। তার বইটি হরিয়ানার বলাগড়ের রামপাল কাপুর ট্রাস্ট থেকে প্রকাশিত হয়। এই সংস্করণ ছিল শাস্ত্রের সংস্করণের ভিত্তিতে প্রকাশিত। Patyal, Hukam Chand (১৯৯০)। "Gopatha Brahmana"। T.N. Dharmadhikari & others। Vedic Texts, A Revision: Prof. C.G. Kashikar Felicitation Volume। Delhi: Motilal Banarsidass। পৃষ্ঠা 10–5। আইএসবিএন 81-208-0806-1।  Pargiter, F.E. (1972). Ancient Indian Historical Tradition, Delhi: Motilal Banarsidass, p.326. Maurice Bloomfield, The Position of the Gopatha-Brāhmaṇa in Vedic Literature, Journal of the American Oriental Society (1898). GRETIL etext
আবদুল গণি আল মাকদিসি

আবদুল গণি আল মাকদিসি (আরবি: عبدالغاني المقديسي) ছিলেন একজন সুন্নি ইসলামি পণ্ডিত। ৫৪১ হিজরি (১১৪৬ খ্রিষ্টাব্দে তিনি ফিলিস্তিনের জুম্মাইলি গ্রামে জন্মগ্রহণ করেছেন। দামেস্কে তিনি পণ্ডিতদের কাছে পড়াশোনা করেছেন। তাদের কেউ কেউ তার নিজ বর্ধিত পরিবারের সদস্য ছিলেন। আবদুল কাদের জিলানি তার শিক্ষকদের মধ্যে অন্যতম। দামেস্কের নিকটে কাসিউন পাহাড়ে তিনি সর্বপ্রথম শিক্ষাকেন্দ্র প্রতিষ্ঠা করেছেন। ৬০০ হিজরিতে (১২০৩ খ্রিষ্টাব্দে) তিনি মৃত্যুবরণ করেন। মাকদিসি (নিসবাত) হাদিসের ইতিহাস "USC-MSA Compendium of Muslim Texts"। ২৯ আগস্ট ২০০৬ তারিখে মূল থেকে আর্কাইভ করা। সংগ্রহের তারিখ ৪ জুন ২০১৫।  "Hadith Bibliography"। ১২ মার্চ ২০০৭ তারিখে মূল থেকে আর্কাইভ করা। সংগ্রহের তারিখ ৪ জুন ২০১৫।  "Ibn al-Jawzi: A Lifetime of Da'wah"। ২২ অক্টোবর ২০০৬ তারিখে মূল থেকে আর্কাইভ করা। সংগ্রহের তারিখ ৪ জুন ২০১৫।  "'Abdul Ghani al-Maqdisi عبد الغني المقدسي"। Muslim Scholars Database। Arees University, Texas USA। ২০১০-১০-২৮। সংগ্রহের তারিখ ২০১৪-০৯-২৭।
রংপুরী ভাষা

রংপুরী (ভারত ও নেপালে কামতাপুরী বা রাজবংশী ) একটি ইন্দো-আর্য পরিবারভুক্ত বাংলার ভাষা। এ ভাষায় বাংলাদেশের রাজবংশী সম্প্রদায়, রংপুর বিভাগ, ভারত এবং নেপাল এর রাজবংশী, তাজপুরিয়া, নস্যশেখ, নাথ-যোগী, খেন সম্প্রদায়ের লোকেরা কথা বলে। বাংলা ভাষার প্রমিত রীতির ভিত্তি নদীয়া তথা পশ্চিমাঞ্চলীয় আঞ্চলিক বাংলা হওয়ায়, বাংলা ভাষার প্রমিত রীতির সাথে এর কিছু পার্থক্য দেখা যায়। তবে এই ভাষাভাষী জনগণ কার্যত দ্বিভাষী। ভারত এবং বাংলাদেশে তারা রাজবংশীর পাশাপাশি প্রমিত বাংলা অথবা অসমীয়া ভাষায় কথা বলে। কামতাপুরী/রংপুরী/রাজবংশী ভাষা বিভিন্ন নামে পরিচিত। ঐতিহাসিকভাবে সারাবিশ্বে ভাষাটি রংপুরী (অম্পুরীয়া), কামতাপুরী, রাজবংশী নামে পরিচিত। ভারতে কামতাপুরী, রাজবংশী, গোয়ালপারীয়া, নেপালে তাজপুরি নামে পরিচিত। রংপুরি ভাষার একাধিক কথ্য রূপ প্রচলিত। একে পূর্ব, মধ্য, পশ্চিম এবং পাহাড়ী এই চার ভাগে ভাগ করা যায়। এই ভাষাভাষী জনগোষ্ঠীর মধ্য রাজবংশী ভাষায় অধিকাংশ লোকে কথা বলে। ভাষা মোটামুটি একই রকম এবং এই ভাষায় কিছু প্রকাশনা আছে। পশ্চিমা কথ্যরূপে এলাকাভেদে পরিবর্তিত হয়। তিন কথ্যরূপের মধ্যে ৭৭-৮৯% মিল পাওয়া যায়। রাজবংশী ভাষা ৪৮-৫৫ ভাগ প্রমিত বাংলা, ৪৩-৪৯ ভাগ মৈথিলি এবং নেপালি শব্দ দ্বারা গঠিত। আসামের ধুবড়ী, কোকরাঝার, চিরাং, বঙাইগাঁও এবং গোয়ালপাড়া জেলায় এই ভাষাভাষী মানুষের সংখ্যা সৰ্বাধিক; দরং জেলাতে এই ভাষাভাষী কিছু সংখ্যক লোক আছে। পশ্চিমবঙ্গের উত্তরবঙ্গের দক্ষিন দিনাজপুর, উত্তর দিনাজপুর, মালদহ, কোচবিহার, জলপাইগুড়ি,আলিপুরদুয়ার, দার্জিলিংয়ের তরাই অঞ্চল, বিহারের কিষানগঞ্জ, আরারিয়া, কাটিহার, পূৰ্ণিয়া জেলার কিছু অঞ্চল, নেপালের মোরং ও ঝাপা জেলা এবং বাংলাদেশের রংপুর বিভাগে এই ভাষার মানুষ আছে। মেঘালয় এবং ত্ৰিপুরায় এই ভাষার কিছু লোক আছে। অঞ্চলভেদে রাজবংশী, কামতাপুরী, গোয়ালপারীয়া, দেশি ভাষা, রংপুরী ভাষা ইত্যাদি বিভিন্ন নামে পরিচিত। সিলেটি ভাষা অসমীয়া ভাষা মৈথিলি ভাষা Hammarström (2015) Ethnologue 16/17/18th editions: a comprehensive review: online appendices এথ্‌নোলগে কামতা/রংপুরী (১৮তম সংস্করণ, ২০১৫) এথ্‌নোলগে রাজবংশী (১৮তম সংস্করণ, ২০১৫) এথ্‌নোলগে Kayort[১] (১৮তম সংস্করণ, ২০১৫) Toulmin 2006 PTI (২৮ ফেব্রুয়ারি ২০১৮)। "Kamtapuri, Rajbanshi ,Rangpuri make it to list of official languages in Bengal"। Outlook India। ১৬ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৮ মে ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "রংপুরী"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "রাজবংশী"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  কামতাপুরী উইকিমিডিয়া রাজবংশী উইকিমিডিয়া (নেপাল) রাজবংশী ভাষার একটি সম্পূর্ণ ব্যাকরণ Ethnologue Report on Rangpuri Ethnologue Report on Rajbanshi
গোর্গি লুকাস

গোর্গি লুকাস (/ˈluːkɑːtʃ/; হাঙ্গেরীয়: [ˌɟørɟ ˈlukaːtʃ]; ১৩ এপ্রিল ১৮৮৫ – ৪ জুন ১৯৭১) একজন হাঙ্গেরীয় মার্কসবাদী দার্শনিক, নন্দনতত্ত্ববিদ, সাহিত্য ইতিহাসবিদ এবং সমালোচক। উইকিউক্তিতে গোর্গি লুকাস সম্পর্কিত উক্তির সংকলন রয়েছে।
ত্রিয়ানোঁ চুক্তি

টেমপ্লেট:Paris Peace Conference sidebox ত্রিয়ানোঁ চুক্তি হচ্ছে ১৯২০ সালে আনুষ্ঠানিকভাবে প্রথম বিশ্বযুদ্ধ সমাপ্তির উদ্দেশ্যে মিত্রবাহিনী এবং অস্ট্রিয়া-হাঙ্গেরি রাজ্যের মধ্যে সম্পাদিত শান্তি চুক্তি।
মুন্ডারি ভাষা

মুন্ডারী হচ্ছে মুন্ডা উপজাতীয় জনগোষ্ঠীর ভাষা। এটি অস্ট্রো-এশীয় ভাষা পরিবারের অন্তঃর্গত। মুন্ডারী ভাষা এবং সাঁওতালি ভাষার মধ্যে মিল প্রত্যক্ষ করা যায়। বাংলাদেশ, ভারত এবং নেপালের মুন্ডা উপজাতীগণ এই ভাষায় কথা বলে। রোহিদাস সিং নাগ মুন্ডারি ভাষা লেখার জন্য মুন্ডারি বানী লিপি উদ্ভাবণ করেছেন। তোশিকি ওসাদা “এনসাইক্লোপিডিয়া মুন্ডারিকা” (প্রথম খন্ড, পৃষ্ঠা ৬) এ উল্লেখ করেছেন মুন্ডারি ভাষার নিম্নলিখিত কথ্যরূপ প্রচলিত আছে যা প্রধানত ঝাড়খণ্ড রাজ্যে ব্যবহৃত হয়ঃ হাসাদা: রাঁচি-ছৈবাসা রোডের পূর্বাংশ নাগুরি: রাঁচি-ছৈবাসা রোডের পশ্চিমাংশ তামারিয়া অথবা লাতার কেরা: রাঁচি শহরে বসবাসকারী নৃগোষ্ঠী মুন্ডারির আরেকটি উপভাষা ভূমিজ। কিন্তু অনেক উৎসে ভূমিজকে আলাদা ভাষা হিসেবে উল্লেখ করা হয়েছে। এথ্‌নোলগে মুন্ডারি (১৮তম সংস্করণ, ২০১৫) এথ্‌নোলগে "Munda" (Killi; duplicate code) (১৮তম সংস্করণ, ২০১৫) হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Mundari"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  Levi. P et. al (1993) Pre-Aryan and pre-Dravidian in India, Asian Educational Services. আইএসবিএন ৮১-২০৬-০৭৭২-৪ http://www.oneindia.com/2006/05/15/bms-to-intensify-agitation-on-mundari-language-1147760918.html Johann Hoffmann (১৯০৩)। Mundari grammar। Bengal Secretariat Press। সংগ্রহের তারিখ ২৫ আগস্ট ২০১২।  J. C. Whitley (১৮৭৩)। A Mundári Primer। Bengal Secretariat Press। সংগ্রহের তারিখ ২৫ আগস্ট ২০১২।  Carl Gustav R.E. Alfred Nottrott (১৮৮২)। Grammatik der Kolh-Sprache। সংগ্রহের তারিখ ২৫ আগস্ট ২০১২।  Four gospels in Mundari। Bible Society। ১৮৮১। সংগ্রহের তারিখ ২৫ আগস্ট ২০১২।  Anderson, Gregory D.S (ed). 2008. The Munda languages. Routledge Language Family Series 3.New York: Routledge. আইএসবিএন ০-৪১৫-৩২৮৯০-X. Osada Toshiki. 2008. "Mundari". In Anderson, Gregory D.S (ed). The Munda languages, 99-164. Routledge Language Family Series 3.New York: Routledge. আইএসবিএন ০-৪১৫-৩২৮৯০-X. Evans, Nicholas & Toshki Osada. 2005a. Mundari: the myth of a language without word classes. In Linguistic Typology 9.3, pp. 351–390. Evans, Nicholas & Toshki Osada. 2005b. Mundari and argumentation in word-class analysis. In Linguistic Typology 9.3, pp. 442–457 Hengeveld, Kees & Jan Rijkhoff. 2005. Mundari as a flexible language. In Linguistic Typology 9.3, pp. 406–431. Newberry, J. (2000). North Munda dialects: Mundari, Santali, Bhumia. Victoria, B.C.: J. Newberry. আইএসবিএন ০-৯২১৫৯৯-৬৮-৪ Mundari Bibliography at Department of Linguistics, University of Osnabrueck, Germany Detailed language map of eastern Nepal, see language #68 in green along eastern border
পাংখুয়া ভাষা

পাংখুয়া (পাংখু বা পাংখোয়া অথবা পাং) একটি কুকি ভাষা যা প্রধানত বাংলাদেশের কুকি উপজাতী জনগোষ্ঠী ব্যবহার করে। পাংখুয়া ভাষাভাষী জনগোষ্ঠী দ্বিভাষী। তারা বাংলায় লেখাপড়া করে। এছাড়া ভারতেও কিছু পাংখুয়া ভাষী জনগণ বাস করে। পাংখুয়া ভাষায় কথা বলা দুই প্রধান গোষ্ঠী হচ্ছে বিলাইছড়ি এবং কংলাক। এদের শব্দভান্ডারের মধ্যে ৮৮ ভাগ মিল খুঁজে পাওয়া যায়। এজন্য বিলাইছড়ি এবং কংলাককে পাংখুয়া ভাষার উপভাষা বলা হয়। এথ্‌নোলগে পাংখুয়া (১৮তম সংস্করণ, ২০১৫) হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Pankhu"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  Endangered Languages Profile for Panghku
বিনয় ঘোষ

বিনয় ঘোষ (১৪ জুন, ১৯১৭ - ২৪ জুলাই, ১৯৮০) বিশ শতকের একজন বাঙালি সমাজবিজ্ঞানী, সাহিত্য সমালোচক, সাহিত্যিক, লোকসংস্কৃতি সাধক, চিন্তাবিদ ও গবেষক। ইতিহাস ও রাজনীতি সম্পর্কিত পর্যালোচনায় বিশেষ কৃতিত্বের অধিকারী। তার রচনায় ঊনবিংশ শতাব্দীর বাংলা ও বাংলার নবজাগরণের ঐতিহাসিক ব্যাখ্যা যেমন স্থান পেয়েছে, তেমনি "সোভিয়েত সভ্যতা" ও বাংলার সাহিত্যসম্ভারকে পুষ্ট করেছে। কলকাতাকে ইতিহাসের আলোকে নতুন রূপ দিয়ে, নতুন ব্যাখ্যা দিয়ে তুলে ধরেছেন। সেই সংগে বাংলার লোকশিল্পের সমাজতত্ত্বও তার রচনায় সন্নিবিষ্ট হয়েছে। সাংবাদিক হিসেবে তিনি ফরোয়ার্ড, সাপ্তাহিক অরণি, দৈনিক বসুমতী, যুগান্তর প্রভৃতি পত্রিকায় সাংবাদিকতা করেন। দেশের প্রগতিশীল আন্দোলনের সংগে সর্বদা যুক্ত ছিলেন। তিনি ভারতীয় গণনাট্য সংঘের সক্রিয় সদস্য কর্মী ছিলেন। তার রচিত ল্যাবরেটরি নাটক এক সময়ে এই সঙ্ঘের দ্বারা অভিনীত হয়। তিনি এই সংঘের গানের দলের নিয়মিত শিল্পী ছিলেন। সেসময় আন্তর্জাতিক রাজনীতি, সোভিয়েট সভ্যতা ১ম ও ২য় খণ্ড, ফ্যাসিজম ও জনযুদ্ধ, সোভিয়ে্ট সমাজ ও সংস্কৃতি নামে কয়েকটি রাজনৈতিক বইও তিনি লিখেছিলেন। পরে রাজনীতি থেকে সরে এসে সম্পূর্ণ গবেষণাকর্মে আত্মনিয়োগ করেন। ৩০৪ নামে একটি উপন্যাসও রচনা করেছিলেন। ডাস্টবিন তার ছোটগল্পের সংকলন। ১৯৫৭ সালে কলকাতা বিশ্ববিদ্যালয়ের বিদ্যাসাগর বক্তৃতামালার প্রথম বক্তা ছিলেন। ১৯৫৮-১৯৬০ পর্যন্ত রকফেলার রিসার্চ স্কলার হিসেবে কলকাতা বিশ্ববিদ্যালয়ের অধীনে গবেষণা করেন। পশ্চিমবঙ্গের সংস্কৃতি (১৯৫৭) গ্রন্থের জন্য ১৯৫৯-এ রবীন্দ্র পুরস্কার লাভ করেন। মার্কসীয় সমাজতাত্ত্বিক দৃষ্টিভঙ্গির প্রয়োগ তার সমস্ত রচনারই উল্লেখযোগ্য চরিত্র। চল্লিশটিরও বেশি গ্রন্থের প্রণেতা। কালপেঁচা ছিল তার ছদ্মনাম। তার জন্ম যশোরের গোড়াপাড়া গ্রামে। পিতার নাম বিশ্বেশ্বর ঘোষ । তিনি কলকাতায় ১৯৮০ সালের ২৫ শে জুলাই প্রয়াত হন । বাংলার সামাজিক ইতিহাসের ধারা ১৮০০-১৯০০ পশ্চিমবঙ্গের সংস্কৃতি (১৯৫৭) বিদ্যাসাগর ও বাঙালি সমাজ ১৯৫৯ কলকাতা শহরের ইতিবৃত্ত মেট্রোপলিটন মন, মধ্যবিত্ত ও বিদ্রোহ জনসভার সাহিত্য কালপেঁচার নকসা নববাবু চরিত্র বাংলার নবজাগৃতি (১৩৫৫) বাংলার বিদ্বৎসমাজ সাময়িকপত্রে বাংলার সমাজচিত্র পাঁচ খণ্ডে অটোমেটিক জীবন ও সমাজ (১৯৭৮) বাংলার লোকসংস্কৃতি ও সমাজতত্ত্ব (১৯৮৩) প্রভৃতি। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৭২-৭৩। সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; বাংলা একাডেমী, ঢাকা; ফেব্রুয়ারি, ১৯৯৭; পৃষ্ঠা- ২৪৮-৪৯
ষড়বিংশ ব্রাহ্মণ

ষড়বিংশ ব্রাহ্মণ হল পঞ্চবিংশ ব্রাহ্মণ গ্রন্থের পরিশিষ্ট-গ্রন্থ। পঞ্চবিংশ ব্রাহ্মণ ২৫টি প্রপাঠক নিয়ে গঠিত। ষড়বিংশ ব্রাহ্মণ এর ২৬তম প্রপাঠক। এই ব্রাহ্মণ গ্রন্থটি জাদুবিদ্যা-সংক্রান্ত বেদাঙ্গ অদ্ভুত ব্রাহ্মণের একটি অংশ। Winternitz, Maurice (১৯৯৬)। A History of Indian Literature। 1। Motilal Banarsidass Publ.। পৃষ্ঠা 78।
সাদরি ভাষা

সদরি ভাষা যা নাগপুরি নামেও পরিচিত, ভারতের বিহার, ঝাড়খণ্ড, উড়িষ্যা রাজ্যে ব্যবহৃত ভাষা। উত্তর পশ্চিমবঙ্গ ও বাংলাদেশের ক্ষুদ্র জনগোষ্ঠী এই ভাষায় কথা বলে থাকে। সদরি ভাষাভাষী জনগোষ্ঠী দ্বিভাষী। অঞ্চলভেদে এরা সদরির পাশাপাশি বাংলা অথবা হিন্দী ভাষা ব্যবহার করে। উচ্চারণের ভিন্নতার কারণে সদরি ভাষার উপভাষাগুলো অঞ্চলভেদে একাধিক নামে পরিচিতঃ সাদানি, সাদানা, সাদাতি, সদরি, সাধন,সদনা, সদরিক, সিদ্দ্রি, স্রাদ্রি, সাধারি, সদন, নাগপুরি, নাগপুরিয়া, ছোটা নাগপুরি, দিক্কু কাজি, গাওয়ারি, গাঁওয়ারি, গোয়ারি, গাউয়ারি, ঝাড়খণ্ডারি। সদরি ভাষাভাষী জনগোষ্ঠী বাংলা, হিন্দী এবং ওড়িয়া ভাষায়ও কথা বলে। মাতৃভাষার পাশাপাশি ঝাড়খণ্ড, উড়িষ্যা, ছত্রিশগড়, উত্তর বঙ্গ, আসাম, আন্দামান ও নিকোবর এর বিভিন্ন অংশের মুন্ডা ও খারিয়া জনগোষ্ঠী সদরি ভাষায় কথা বলে। ২০১৪ সালের জানুয়ারি মাসে ভারতের জাতীয় পাঠ্যপুস্তক বোর্ড চাকমা, ককবরক, মারমা, সাঁওতালি, সদরি, মান্ডেইলি ভাষায় বই ছাপায়।" সদরি ভাষার একটি রূপ হচ্ছে নাগপুরি। রাঁচি বিশ্ববিদ্যালয়সহ ঝাড়খণ্ডের অন্যান্য বিশ্ববিদ্যালয়ে এই ভাষায় কোর্স করা যায়। এথ্‌নোলগে সদরি (১৮তম সংস্করণ, ২০১৫) এথ্‌নোলগে ওঁরাও সদরি (১৮তম সংস্করণ, ২০১৫) [১] হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Sadani"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  "Sadri (Language code 'sck')"। Global Recordings Network। সংগ্রহের তারিখ ২০১২-০৮-২৫।  "Oraon Sadri (Language code 'sdr')"। Global Recordings Network। সংগ্রহের তারিখ ২০১২-০৮-২৫।  "Ethnologue report for language code: sck"। Ethnologue। সংগ্রহের তারিখ ২০১২-০৮-২৫।
পাকিস্তানে সুফিবাদ

পাকিস্তান এবং অবশিষ্ট দক্ষিণ এশিয়ায় সুফিবাদের একটি উজ্জলতম ইতিহাস পরিলক্ষিত হয়। প্রায় ১০০০ বছর ধরে এই অঞ্চলে সুফিবাদ বিকশিত হয়ে আসছে। সুফিবাদের উপস্থিতি একটি স্বতন্ত্র সত্ত্বা যা দক্ষিণ এশিয়া জুড়ে ইসলামের প্রচারে অগ্রগামী ভূমিকা পালন করে। ৭ম শতাব্দির শুরুর দিককার ইসলামের প্রবেশদ্বারকে অনুসরণ করে, দিল্লি সালতানাতের দশম এবং একাদশ শতাব্দিতে সুফিদের লুক্কায়িত আধ্যাত্বিকতাবাদ আরো দৃশ্যমান হয়ে উঠে। Jafri, Saiyid Zaheer Husain (২০০৬)। The Islamic Path: Sufism, Politics, and society in India.। New Delhi: Konrad Adenauer Foundation।  Schimmel, p. 346 Schimmel, Anniemarie (১৯৭৫)। "Sufism in Indo-Pakistan"। Mystical Dimensions of Islam। Chapel Hill: University of North Carolina Press। পৃষ্ঠা 345।